Mirjam

For kvinnenavnet Mirjam, se Mirjam (navn).

Mirjam (hebraisk: ) er ifølge Den hebraiske Bibelen (Det gamle testamentet) den eldre søsteren av Moses og Aron. Hun var sju år eldre enn Moses og fire år eldre enn Aron, og den eneste datteren til Amram og Jochebed fra Levis stamme. Hun ble en profet og omtales først i Andre Mosebok. 

Ifølge teksten var det hun som hjalp til med å sørge for at faraos datter tok seg av Moses da han var spedbarn. Andre Mosebok skriver «guttens søster».Nettbibelen: Andre Mosebok 2:7 Mirjam ble kalt profet da hun ledet kvinnene i seiersang akkompagnert av trommer.Nettbibelen: Andre Mosebok 15:20 En gang ute i ørkenen (i Haserot) protesterte Mirjam og Aron mot at Moses hadde tatt til seg en kone fra landet Kusj, og «Herrens vrede flammet opp» og Mirjam (men ikke Aron) ble straffet med en «hudsykdom».Nettbibelen: Fjerde Mosebok 12:1-10 Hun måtte holde seg isolert fra leiren i sju dager, og folket reiste ikke før hun ble frisk. Nettbibelen: Fjerde Mosebok 12:15

 Referanser 

Kategori:Bibelske personer
Kategori:Andre Mosebok
Kategori:Fjerde Mosebok
Kategori:Femte Mosebok